A Pesti Hírlap Vasárnapja 1934. április 8-i szám
nyomtatvány, 1934, Hajnóczy-hagyaték, HP00374
A Pesti Hírlap Vasárnapja Hajnóczy Péter hagyatékában fennmaradt 1934. április 8-i lapszáma egy példányban. A példányból hiányoznak 7–10. és a 15–18. oldalak. A lapszámból ki van tépve a A Szép száj című írás, A Világ minden tájáról és a Miniatűrök című rovat. A Szép száj cím piros tollal van kiemelve, A Világ minden tájáról című rovat alcímei pedig a 40. oldalon szintén piros tollal alá vannak húzva. A 42. oldalon a Miniatűrök cím fölött a margón grafitceruzával írt kéziratos bejegyzés ismeretlen kéztől: PESTI HÍRLAP VASÁRNAPJA. A 23. oldalról ki van vágva Horthy István Ember vagyok című verse.
A Szegedi Hajnóczy Péter Hagyatékgondozó Műhely munkatársai önálló jelzetet adtak a lapszámnak (6-54/39) és az abból származó kitépett oldalaknak (6_56_9) is.